Ships Bell Apartments | LekkeSlaap
Vanaf R1 350 R1 013 per nag, vir 2 mense
Ships Bell Apartments bied moderne en smaakvol versierde ateljeewoonstelle in die Ships Bell-kompleks in Port St. Francis, met 'n lieflike uitsig oor die hawe.
Elke woonstel het 'n koningingrootte-bed, 'n driekwartslaapbank wat geskik is vir kinders en 'n en suite-badkamer met 'n stort. Linne en badhanddoeke word voorsien. Verder is daar 'n platskerm-TV met gratis Netflix en gratis WiFi en 'n kombuisie met 'n yskas, mikrogolf, induksiestoof, tee- en koffiemaakgeriewe en 'n broodrooster.
Gaste het ook toegang tot parkeerplek op die perseel. Die kompleks bied 'n gemeenskaplike randvloeiswembad en 'n kafee op die swembaddek met 'n uitsig oor die hawe.
Die ateljeewoonstelle is binne loopafstand van Mauro's Italian Restaurant, Balobi Seafood Market en Deli, en Chokka Block Restaurant. Bella's op die grondverdieping bied ook ontbyt, middagete en aandete. Daar is ook 'n klein winkel, hardeware en ander winkels by Post St. Francis.